                                                        Zápisnica
                    zo zasadnutia obecného zastupiteľstva v Ploskom zo dňa 30.9.2021 

Program: 1, Zahájenie

                2, voľba overovateľov a zapisovateľa
                3, kontrola uznesení
                4, informácia -les
                5, plánované menšie práce
                6, návrh odmien

                7, kontrola množstva KO

                8, diskusia
                9, uznesenie

                10, záver

1, Zasadnutie obecného zastupiteľstva otvorila starostka obce a prítomných poslancov privítala a skonštatovala, že z počtu 3 poslancov sú prítomní dvaja a preto je obecné zastupiteľstvo uznášania schopné. Následne prečítala program zasadnutia. Nikto z poslancov nemal návrh na doplnenie. Hlasovanie za návrh prebehlo nasledovne: za návrh -2, proti -0, zdržal sa-0.

2, Za overovateľov zápisnice boli navrhnutí p. Mesiar a p. Drábová. Za zapisovateľa p. Bakošová. Hlasovanie: za-2, proti-0, zdržal sa-0.
3. Uznesenie č.2 zo dňa 30.6. 2021 je splnené až na bod B/1. K bodu A/2 starostka informovala, že práce prebehli v mesiaci august, boli prevzaté a vyfakturované v sume 9839,68€. Palivové drevo bolo dovezené 3 záujemcom. Starostka ďalej uviedla, že na miestnej komunikácii pri súp.č. 1 /pri rampe/ boli osadené žľaby na odvod prívalových vôd z Bane. Poslanci sa zhodli, že oprava rigolov nebola na naše pomery lacná. Dúfajú, že splní svoj účel a preto prejazd kamiónov navrhli zakázať. Rampa bude zamknutá, kľúč bude mať aj naďalej p. Mesiar. Otvorená bude len pre menšie vozidlá / OLH Lesov SR, rybárov, poľovníkov, kosačky a mulčovacie stroje p. Jakuba a pod./  Hlasovanie prebehlo nasledovne: za návrh – 2, proti -0, zdržal sa -0.

4, Prevzatie prerezávok od p. Daniša ešte neprebehlo. Ing. Greš navrhol, aby si práce premeral sám, podľa skutočne vykonanej práce a premerané porasty aby v teréne vyznačil. Pán Daniš meranie spravil, no bez vyznačenia a Ing. Greš sa vyjadril, že on si to odsúhlasiť nevie, nakoľko nič nebolo vyznačené. Meranie teda dokončí v mesiaci október, pozve aj p. Daniša a ešte p. Mesiara, nakoľko je poverený starostkou na dohľad všetkých prác v lese / kvôli zdravotnému stavu starostky/. Pán Mesiar sa vyjadril, že v premeraných porastoch je viditeľné, kde boli práce vykonané a kde nie. Ja už načase vec uzavrieť. Poslanci berú informáciu na vedomie. Hlasovali nasledovne: za  – 2, proti -0, zdržal sa -0. 

5, Odmeny navrhnuté za rok 2021 nasledovne Jana Drábová – 150€ za schôdze a zastupovanie počas kúpeľnej liečby a dovolenky, Igor Bakoš – 40€ za účasť na zasadnutiach OZ, Mesiar Vladimír – sa odmeny vzdal, ale navrhol, aby aj starostke bol navýšený plat o 7 percent = 40€  v mesiaci november. Poslanci hlasovali za návrh – 2, proti -0, zdržal sa -0.

6, Starostka informovala poslancov o pláne na menšie práce v obci a to:
-odvoz železa –  Pán Mesiar sa ponúkol, že on odvoz zabezpečí, ak mu niekto pomôže. Obec mu preplatí PHM a prácu z peňazí čo získa z predaja. Pomôcť mu pôjde p. Bakoš.  Hlasovanie: za-2, zdržal sa-0, proti-0.

- o sadenie stojanu na bicykle – starostka spravila prieskum trhu, najlacnejší stojan pre 3 bicykle má Alza v sume 30,32 s DPH. Je to potrebné, nakoľko predajňa potravín sa nachádza vedľa hlavnej komunikácie a hlavne v letných mesiacoch sa tu zastavia cyklisti, ktorí bicykle nemajú kde zaparkovať. Hlasovanie: za-2, proti-0, zdržal sa-0.

- oprava elektriky v modlitebni – elektrika nejde už od jari. Chyba nebola nájdená v el. prípojke v hodinách. Starostka poprosila p. Mesiara, aby kontaktoval p. Murku, elektrikára, či by sa neprišiel na to pozrieť. Potom osobne dohodneme ďalší postup v spolupráci s evanjelickou cirkvou, nakoľko sa jedná o modlitebňu. Hlasovanie: za-2, proti-0, zdržal sa-0.

- oprava zábradlia na mostíku v obci pred súp.č.14 – zábradlie je potrebné opraviť, lebo jeho horná časť odpadla. Starostka už oslovila p. Bakoša, či by to nepozváral. P. Bakoš to sľúbil opraviť bez nároku na odmenu.
7, Starostka ďalej informovala poslancov o nepriaznivej situácii v odvoze komunálneho odpadu. V tomto mesiaci sa stalo, že bolo započítaných až 40 Kuka nádob, čo z jej strany bolo hneď reklamované, nakoľko v obci máme len 23 kúp, teda nie je možné, aby počítali 40. K tomu ešte 12 vriec. Reklamácia prebehla úspešne. Starostka navrhla poslancom, že určí jednu osobu z VPP / J. Ferkovú/, ktorá v deň vývozu bude pri zbernom aute zapisovať počet kúp a vriec naložených na odvoz. Týmto by sa dal  ustriehnuť ich počet. Je nemysliteľné, aby bol každý mesiac taký veľký rozdiel. Obec viac separuje, no neplatí menej. Ak ani toto nepomôže, budeme nútení zvýšiť poplatok za komunálny odpad minimálne na sumu 15€/osoba/rok. Poslanci návrh posúdili a hlasovali nasledovne: za-2, proti -0, zdržal sa -0.
8, do diskusie sa nikto neprihlásil
9, Uznesenie – hlasovanie za návrh prijatia uznesenia prebehlo nasledovne – za návrh-2, proti-0, zdržal sa -0. Uznesenie bolo jednohlasne prijaté.

10. Starostka sa poďakovala za účasť na zasadnutí a zasadnutie ukončila.

Overil: ––––––––––––––-                                                        Zapísala: Eva Bakošová

           –––––––––––––––-

Zápisnica bola po prečítaní a po odsúhlasení podpísaná a je v súlade s rokovacím poriadkom obecného zastupiteľstva.

V Ploskom : 30.9.2021
Uznesenie č. 3 zo dňa  30.9.2021
Obecné zastupiteľstvo v Ploskom

A, Schvaľuje: 

                     1,  Program zasadnutia OZ bez pripomienok
                      2, voľbu overovateľov a zapisovateľa zápisnice:
Overovatelia: Mesiar, Drábová

Zapisovateľ: Bakošová

                      3, zákaz prevozu drevnej hmoty ťažkými kamiónmi a to aj s odplatou
                      4, plán menších prác v obci v plnom znení
                       5, odmeny poslancom za rok 2021

                       6, zvýšenie platu starostky na mesiac november o 7 percent, to je 39,97€ 

zaokrúhlene 40€.

B, Ukladá

                      1, splnenie bodu B/1 – uzavretie prác s p. Danišom – zodpovedný p. Ing. Greš, 
starostka  a p. Mesiar
                       2, odvoz železa z obce do zberných surovín. Zodpovedný p. Mesiar
                       3, zakúpenie stojanov pre bicykle – zodpovedná – starostka

                       4, oprava elektriny v modlitebni – zodpovedný p. Mesiar a starostka

                       5, oprava zábradlia pri súp.č. 14 – zodpovedná - starostka 

                       6, poveriť p. Janku Ferkovú kontrolou množstva Kuka nádob a vriec v deň 

vývozu pri zbernom voze – zodpovedná starostka

